బెంగళూరు: విలక్షణ నటుడు ప్రకాష్ రాజ్ మరోసారి సంచలన వ్యాఖ్యలు చేశారు. సినిమా వాళ్లు రాజకీయాల్లోకి వస్తే దేశం నాశనమవుతుందని అన్నారు. తాను రాజకీయాల్లోకి రావాలనుకోవడం లేదని చెప్పారు. ఆదివారంనాడిక్కడ మీడియాతో ఆయన మాట్లాడుతూ, రాజకీయాల్లోకి నటులు రావడం తాను ఇష్టపడనని చెప్పారు. ఎందుకంటే వారు నటులని, అభిమానులు ఉంటారని అన్నారు. నటులుగా తమకున్న బాధ్యతలను వారు గుర్తెరగాలని ఆయన అన్నారు.ప్రకాష్ రాజ్ రాజకీయాల్లోకి వస్తారని కొద్దికాలంగా వస్తున్న ఊహాగానాలను ఆయన కొట్టివేశారు. ఏ రాజకీయ పార్టీలోనూ తాను చేరిదే లేదని స్పష్టం చేశారు. సినిమా హాళ్లలో జాతీయగీతాలాపన సమయంలో ప్రేక్షకులు తప్పనిసరిగా లేచి నిలబడి దేశభక్తిని  నిరూపించుకోవాలని తాను అనుకోవడం లేదని అన్నారు. పలు అంశాలపై తాను అభిప్రాయాలు చెప్పినప్పుడు కొందరు తన పనిని అడ్డుకోవాలని చూస్తున్నారని, అయితే వారి పేర్లు తాను వెల్లడించనని అన్నారు. 'నా చివరి క్షణం వరకూ తినేందుకు అవసరమైన డబ్బు నా దగ్గర ఉంది' అని ఆయన పేర్కొన్నారు. బెంగళూరులో జర్నలిస్టు గౌరీ లంకేష్ హత్య విషయంలో ప్రధాని మోదీ మౌనంగా ఉండటాన్ని గత నెలలో ప్రకాష్ రాజ్ ప్రశ్నించారు. మోదీ తనకంటే మంచి నటుడంటూ చమత్కరించారు.
bengaluru: vilakshana natudu prakash raj marosari sanchalana vyaakhyalu chesaru. sinima vaallu rajakeeyaalloki vaste desham naasanamavutundani annaru. taanu rajakeeyaalloki ravalanukovadam ledani cheppaaru. aadivaaramnaadikkada meediatho aayana maatlaadutuu, rajakeeyaalloki natulu ravadam taanu ishtapadanani cheppaaru. endukante vaaru natulani, abhimaanulu untaarani annaru. natulugaa tamakunna baadhyatalanu vaaru gurteragaalani aayana annaru.prakash raj rajakeeyaalloki vastaarani koddikaalamgaa vastunna oohaagaanaalanu aayana kottivesaaru. e rajakeeya paartiiloonuu taanu cheride ledani spashtam chesaru. sinima haallalo jaatiiyageetaalaapana samayamlo prekshakulu tappanisarigaa lechi nilabadi deshabhaktini  niroopinchukovaalani taanu anukovadam ledani annaru. palu amsaalapai taanu abhipraayaalu cheppinappudu kondaru tana panini addukovalani chustunnarani, ayithe vaari paerlu taanu velladinchanani annaru. 'naa chivari kshanam varakuu tinenduku avasaramaina dabbu naa daggara undi' ani aayana perkonnaru. bengalurulo jarnalistu gauri lankesh hatya vishayamlo pradhaani modii mounamgaa undataanni gatha nelalo prakash raj prasninchaaru. modii tanakante manchi natudantu chamatkarinchaaru.